CELEX: 32021D0286
Language: hu
Date: 2021-02-22 00:00:00
Title: A Tanács (KKBP) 2021/286 határozata (2021. február 22.) az Európai Unió közel-keleti békefolyamathoz rendelt különleges képviselőjének kinevezéséről szóló (KKBP) 2018/1248 határozat módosításáról

2021.2.23.   
               
               
                  HU
               
               
                  Az Európai Unió Hivatalos Lapja
               
               
                  L 62/53
               
            
         A TANÁCS (KKBP) 2021/286 HATÁROZATA
         (2021. február 22.)
         az Európai Unió közel-keleti békefolyamathoz rendelt különleges képviselőjének kinevezéséről szóló  (KKBP) 2018/1248 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 33. cikkére és 31. cikkének (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2018. szeptember 18-án elfogadta a (KKBP) 2018/1248 határozatot (1), amellyel Susanna TERSTAL-t nevezte ki az Európai Unió közel-keleti békefolyamathoz rendelt különleges képviselőjévé (EUKK).
                  
               
                     (2)
                  
                  
                     A Tanács 2020. február 25-én elfogadta a (KKBP) 2020/250 határozatot (2), amellyel meghosszabbította Susanna TERSTAL mint a közel-keleti békefolyamathoz rendelt EUKK megbízatását. Az EUKK megbízatása 2021. február 28-án lejár.
                  
               
                     (3)
                  
                  
                     A közel-keleti békefolyamathoz rendelt EUKK megbízatását – a (KKBP) 2020/250 határozattal módosított (KKBP) 2018/1248 határozat 5. cikkének (1) bekezdésében meghatározott pénzügyi referenciaösszeg keretén belül – további két hónapra meg kell hosszabbítani.
                  
               
                     (4)
                  
                  
                     A közel-keleti békefolyamathoz rendelt EUKK a megbízatást olyan helyzetben látja el, amely rosszabbodhat és akadályozhatja az Unió külső tevékenységének tekintetében a Szerződés 21. cikkében meghatározott célkitűzések elérését,
                  
               ELFOGADTA EZT A HATÁROZATOT:
         
            1. cikk
            A (KKBP) 2018/1248 határozat 1. cikkének helyébe a következő szöveg lép:
            
               
                  „1. cikk
                  Az Európai Unió különleges képviselője
                  A Tanács 2021. április 30-ig meghosszabbítja Susanna TERSTAL-nak mint az Európai Unió közel-keleti békefolyamathoz rendelt különleges képviselőjének (EUKK) a megbízatását.”
               
            
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. február 22-én.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  A Tanács (KKBP) 2018/1248 határozata (2018. szeptember 18.) az Európai Unió közel-keleti békefolyamathoz rendelt különleges képviselőjének kinevezéséről (HL L 235., 2018.9.19., 9. o.).
         
            (2)  A Tanács (KKBP) 2020/250 határozata (2020. február 25.) az Európai Unió közel-keleti békefolyamathoz rendelt különleges képviselőjének kinevezéséről szóló (KKBP) 2018/1248 határozat módosításáról (HL L 54 I, 2020.2.26., 3. o.).